Obecné zastupiteľstvo vo Vidinej

Zápisnica

z 25. zasadnutia Obecného zastupiteľstva vo Vidinej,

konaného dňa 11.05.2022

*Prítomní:* podľa prezenčnej listiny

*Ospravedlnení:* Ing. Ivana Bubáková, Mgr. Eva Gembická,

hlavná kontrolórka – Ing. Gabriela Fábianová

*Návrhová komisia:* Pavol Bútor, František Antalič, Bc. Róbert Václavík

*Overovatelia zápisnice:* Miroslav Kumštár, Mgr. art. Miroslav Janšto

*Program:*

1. Otvorenie

2. Voľba návrhovej komisie a určenie overovateľov zápisnice

3. Vyhlásenie obchodnej verejnej súťaže - prenájom nebytových priestorov v Dome smútku

4. Majetkovoprávne vysporiadanie nehnuteľností

5. Zriadenie záložného práva

6. Rôzne

7. Interpelácia

8. Diskusia

9. Záver

*1. Otvorenie*

Ing. Ján Šupica – privítal na zasadnutí Obecného zastupiteľstva členov poslaneckého zboru, zamestnancov obecného úradu a všetkých prítomných. Konštatoval, že v súlade so zákonom je zasadnutie uznášaniaschopné. Predstavil program dnešného zasadnutia Obecného zastupiteľstva vo Vidinej, prítomní k uvedenému programu pripomienky nemali.

Uznesenie č. 260 zo dňa 11.05.2022

Obecné zastupiteľstvo vo Vidinej

*A .SCHVAĽUJE*

Program zasadnutia obecného zastupiteľstva bez pripomienok.

Hlasovanie:

ZA (7) František Antalič, Pavol Bútor, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václavik

PROTI (0)

ZDRŽAL SA 0

*Uznesenie bolo prijaté*.

*2. Voľba návrhovej komisie a určenie overovateľov zápisnice*

Ing. Ján Šupica – za overovateľov zápisnice určil: Miroslav Kumštár, Mgr.art. Miroslav Janšto

návrhovú komisiu navrhol v zložení: Pavol Bútor, František Antalič, Bc. Róbert Václavík

Uznesenie č. 261 zo dňa 11.05.2022

Obecné zastupiteľstvo vo Vidinej

*A. SCHVAĽUJE*

návrhovú komisiu v zložení: Pavol Bútor, František Antalič, Bc. Róbert Václavík

*B. BERIE NA VEDOMIE*

overovateľov zápisnice: Miroslav Kumštár, Mgr.art. Miroslav Janšto

Hlasovanie:

ZA (7) František Antalič, Pavol Bútor, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václávík

PROTI 0

ZDRŽAL SA 0

*Uznesenie bolo prijaté.*

*3. Vyhlásenie obchodnej verejnej súťaže - prenájom nebytových priestorov v Dome smútku*

Ing. Ján Šupica – oboznámil prítomných o záujme obce prenajať nebytové priestory v Dome smútku. Zároveň informoval Obecné zastupiteľstvo o vyhlásení obchodnej verejnej súťaže - prenájom nebytových priestorov v Dome smútku vo vlastníctve obce Vidiná, nachádzajúcich sa v katastrálnom území Vidiná, vedené Okresným úradom v Lučenci, katastrálny odbor, na LV č. 5991.

Miroslav Kumštár – navrhol aby nájomné za nebytové priestory bolo stanovené minimálne vo výške nájmu ako pri ostatných prenajímaných nebytových priestorov obcou ( Glóbus) – 50 Eur/m2/rok. Ďalej navrhol aby úhradu za služby spojené s nájmom platil nájomca a aby bola nájomná zmluva uzavretá maximálne na dobu 5 rokov. Ďalej navrhol aby kritérium vyhodnotenia súťažných podmienok bola najvyššia cena a účel využitia priestorov.

Uznesenie č. 262 zo dňa 11.05.2022

Obecné zastupiteľstvo vo Vidinej

*A. SCHVAĽUJE*

vyhlásenie obchodnej verejnej súťaže v termíne do 24.05.2022 s termínom uzávierky do 09.06.2022 do 12.00 hod. s nasledovnými súťažnými podmienkami:

*Záväzné súťažné podmienky:*

1. Predmetom prenájmu je časť stavby – Dom smútku na Zelenej ulici súpisné číslo 579 nachádzajúca sa na pozemku parcela č. 1056/2 o výmere 12 m2 v katastrálnom území Vidiná, obec Vidiná.
2. Predloženie návrhu nájomnej zmluvy.
3. Nájomné za nebytové priestory minimálne vo výške 50 Eur/ m2/ rok - úhrada za služby poskytované s nájmom, v priebehu celej doby nájmu bude na náklady nájomcu.
4. Nájomná zmluva bude uzavretá maximálne na dobu 5 rokov
5. Ku dňu predloženia návrhu nájomnej zmluvy musí mať predkladateľ vyrovnané voči Obci Vidiná všetky pohľadávky.

*Ďalšie súťažné podmienky a informácie:*

1. Obhliadku a prístup k nehnuteľnosti je možné dohodnúť na Obecnom úrade vo Vidinej, adresa Športová č. 1, Vidiná počas úradných hodín (pondelok a utorok od 8.00 do 12.00 a od 12.30 do 15.30, streda od 8.00 do 12.00 a od 12.30 do 16.30 a piatok od 8.00 do 12.00 a od 12.30 do 13.30, štvrtok nestránkový deň).
2. Návrhy na uzavretie zmluvy sa musia podať písomne na Obecnom úrade vo Vidinej, adresa Športová č. 1, Vidiná v zalepenej obálke a s výrazným označením „súťaž: prenájom časti budovy Domu smútku na Zelenej ulici“, kde okrem spomínanej prihlášky do súťaže a návrhom na uzavretie nájomnej zmluvy budú uvedené identifikačné údaje o osobe navrhovateľa (pri fyzickej osobe: meno, priezvisko, adresa trvalého pobytu, IČO / pri právnickej osobe: obchodné alebo názov, právna forma, sídlo, IČO, označenie štatutárneho orgánu / pri občanovi: meno, priezvisko, adresa trvalého pobytu, rodné číslo).
3. Lehota na predkladanie návrhov zmlúv končí dňa 09.06.2022 do 12.00 hod.
4. Návrh zmluvy je už po jeho predložení neodvolateľný.
5. Oprava chýb v predložených návrhoch sa nepripúšťa.
6. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.
7. Výsledok vyhodnotenia súťaže bude oznámený účastníkom písomnou správou odoslanou najneskôr do 14 dní od vyhodnotenia súťaže.
8. Vyhlasovateľ si vyhradzuje právo odmietnuť všetky predložené návrhy alebo zrušiť súťaž.

**II. MENUJE**

komisiu pre posúdenie súťažných návrhov v zložení – poslanci obecného zastupiteľstva

**III. UKLADÁ**

komisii pre posúdenie súťažných návrhov

- uplatniť pri posudzovaní ako kritérium vyhodnotenia súťažných návrhov najvyššiu cenu a účel využitia priestorov

- predložiť starostovi obce protokolárne vyhodnotenie obchodnej verejnej súťaže s odporúčaním na rozhodnutie Obecného zastupiteľstva

**IV. POVERUJE**

starostu obce, aby v termíne do najbližšieho rokovania obecného zastupiteľstva od vyhodnotenia obchodnej verejnej súťaže predložil obecnému zastupiteľstvu návrh na schválenie prenájmu nehnuteľnosti vo vlastníctve obce podľa výsledkov obchodnej verejnej súťaže

Hlasovanie:

ZA (7) František Antalič, Pavol Bútor, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václavik

PROTI 0

ZDRŽAL SA 0

*Uznesenie bolo prijaté*.

*4. Majetkovoprávne vysporiadanie nehnuteľností*

*Ing.* *Ján Šupica* – informoval prítomných o žiadosti na odkúpenie pozemku na ulici Exnárovej, ktorá bola doručená dňa 30.03.2022 na Obecný úrad vo Vidinej. Žiadateľom je MUDr. Štefan Péter a predmetom odkúpenia je časť pozemku, ktorý hraničí s pozemkom žiadateľa. Jedná sa o pás pozemku, v katastrálnom území Vidiná, podľa geodetického výmeru 50 m2, par. č.525/17.

Uznesenie č. 263 zo dňa 11.05.2022

Obecné zastupiteľstvo vo Vidinej

*A.PREROKOVALO*

Návrh na nakladanie s nehnuteľnosťou vo vlastníctve Obce Vidiná, a to pozemok nachádzajúci sa v katastrálnom území Vidiná, obec Vidiná, vedený Okresným úradom v Lučenci, katastrálny odbor – **pozemok na Exnárovej ulici** – zapísaný na LV č. 5991 ako parcela „C“ KN č. 525/1 – ostatná plocha o výmere 5522 m2, z ktorého na základe geometrického plánu č. zákazky 51982102-6/2022 zo dňa 24.03.2022 overeného pod číslom G1-152/2022 vznikne novovytvorená parcela „C“ KN č. 525/17 – ostatná plocha o výmere 50 m2.

***B. SCHVAĽUJE***

podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov, predaj majetku Obce Vidiná – pozemku nachádzajúceho sa v katastrálnom území Vidiná, obec Vidiná, vedený Okresným úradom v Lučenci, katastrálny odbor vo výlučnom vlastníctve Obce Vidiná, IČO: 00649031, sídlo Vidiná, Športová 255/1, vedený na LV č. 5991 ako parc. „C“ KN č. 525/1 – ostatná plocha o výmere 5522 m2, z ktorého na základe geometrického plánu č. zákazky 51982102-6/2022 zo dňa 24.03.2022 overeného pod číslom G1-152/2022 vznikne novovytvorená parcela „C“ KN č. 525/17 – ostatná plocha o výmere 50 m2

za cenu 7,00 Eur/m2 predávanej plochy, celkom 350,00 Eur za 50 m2 MUDr. Štefan Péter, rod. Péter, nar. 02.06.1969, trvale bytom Lučenec, Námestie Tuhárske 2943/1 do jeho výlučného vlastníctva

z dôvodu hodného osobitného zreteľa, ktorý je zdôvodnený tým, že uvedený pozemok tvorí priľahlú plochu k pozemku zastavaného stavbou vo vlastníctve kupujúceho a svojím umiestnením a využitím tvorí neoddeliteľný celok so stavbou vo vlastníctve kupujúceho – budova súpisné číslo 597 čerpacia stanica LPG na Exnárovej ulici. Pozemok je príjazdovou cestou na pozemok vo vlastníctve kupujúceho. Nehnuteľnosť – pozemok nie je využiteľný pre obec ako vlastníka.

Hlasovanie:

ZA (7) František Antalič, Pavol Bútor, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václavik

PROTI 0

ZDRŽAL SA 0

*Uznesenie bolo prijaté*

*5. Zriadenie záložného práva*

Ing. Ján Šupica – informoval o zriadení záložného práva na nehnuteľnosti vo vlastníctve Obce Vidiná, a to pozemkov a stavieb - na ulici 1. mája - nachádzajúcich sa v katastrálnom území Vidiná, vedené Okresným úradom v Lučenci, katastrálny odbor, na LV č.5991. Záložné právo sa zriaďuje na zabezpečenie úveru, ktorého dlžníkom je víťaz obchodnej verejnej súťaže na predaj rodinného domu na ulici 1. mája v prospech Prvej stavebnej sporiteľne, a.s., IČO: 31335004, sídlo Bratislava, Bajkalská, PSČ 829 48.

Uznesenie č. 264 zo dňa 11.05.2022

Obecné zastupiteľstvo vo Vidinej

*A.SCHVAĽUJE*

zriadenie záložného práva na nehnuteľnosti vo vlastníctve Obce Vidiná, a to pozemkov a stavieb – *na ulici 1. mája* – nachádzajúcich sa v katastrálnom území Vidiná, obec Vidiná, vedené Okresným úradom v Lučenci, katastrálny odbor, na LV č. 5991 ako:

* parcela registra „C“ KN č. 566/1 – zastavaná plocha a nádvorie o výmere 291 m2,
* parcela registra „C“ KN č. 566/2 – zastavaná plocha a nádvorie o výmere 105 m2, na ktorej sa nachádza stavba rodinný dom so súpisným číslom 416,
* parcela registra „C“ KN č. 566/3 – zastavaná plocha a nádvorie o výmere 56 m2, na ktorej sa nachádza stavba iná budova – letná kuchynka so súpisným číslom 716,
* parcela registra „C“ KN č. 566/4 – zastavaná plocha a nádvorie o výmere 22 m2, na ktorej sa nachádza stavba samostatne stojaca garáž so súpisným číslom 715 a
* parcela registra „C“ KN č. 567 záhrada o výmere 139 m2.

Záložné právo sa zriaďuje na zabezpečenie úveru, ktorého dlžníkom je víťaz obchodnej verejnej súťaže na predaj rodinného domu na ulici 1. mája v prospech Prvej stavebnej sporiteľne, a.s., IČO: 31335004, sídlo: Bratislava, Bajkalská, PSČ 829 48.

Hlasovanie:

ZA (7) František Antalič, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václavik

PROTI 0

ZDRŽAL SA 0

*Uznesenie bolo prijaté*

*6. Rôzne*

*Program vzájomných stretnutí Egyházasdengelegu a Vidiny plánovaný na rok 2022*

Uznesenie č. 265 zo dňa 11.05.2022

Obecné zastupiteľstvo vo Vidinej

*A.SCHVAĽUJE*

Program vzájomných stretnutí Egyházasdengelegu a Vidiny plánovaný na rok 2022

Hlasovanie:

ZA (7) František Antalič, Mgr.art. Miroslav Janšto, Ing. Marián Jeleň, Vladimír Ragač, Miroslav Kumštár, Bc. Róbert Václavik

PROTI 0

ZDRŽAL SA 0

*Uznesenie bolo prijaté*

*7. Interpelácia*

*-*

*8. Diskusia*

-

*9. Záver*

Ing. Ján Šupica – poďakoval prítomným poslancom a zamestnancom obecného úradu za účasť a ukončil rokovanie.

Zapísané dňa 11.05.2022

 Ing. Ján Šupica

 starosta obce

Overovatelia zápisnice:

Mgr.art. Miroslav Janšto.................................................................. Vo Vidinej dňa: ..................

Kumštár Miroslav........................................................................Vo Vidinej dňa: ...................